เงินบาททรงตัวหลังจีดีพีจีนขยายตัวใกล้เคียงตลาดคาด
เงินบาทปิดตลาด (19 ม.ค.) ที่ระดับ 36.27/29 บาท/ดอลลาร์ ทรงตัวจากช่วงเปิดตลาดในตอนเช้า
19 ม.ค. 2559

นักบริหารเงินเปิดเผยถึงค่าเงินบาทปิดตลาด (19 ม.ค.) ที่ระดับ 36.27/29 บาท/ดอลลาร์ ทรงตัวจากช่วงเปิดตลาดในตอนเช้า
“เงินบาททรงตัว ไม่เปลี่ยนแปลงจากช่วงเช้า แม้ตัวเลข GDP จีนจะออกมาต่ำกว่าคาด แต่ก็ต่ำกว่าคาดเพียงเล็กน้อยไม่มีผลต่อค่าเงินบาท” นักบริหารเงินกล่าว ขณะที่พรุ่งนี้เงินบาทจะเคลื่อนไหวตามภูมิภาคอยู่ในกรอบระหว่าง 36.20-36.40 บาท/ดอลลาร์ เนื่องจากในช่วงนี้ยังไม่มีตัวเลขเศรษฐกิจสำคัญที่ตลาดรอ 